Iron Man - Omul de oțel 3

***Iron Man - Omul de oțel 3*** este un film american cu supereroi din anul 2013, bazat pe personajul din Marvel Comics Iron Man, produs de Marvel Studios și distribuit de Walt Disney Studios Motion Pictures.

Filmul este un sequel al celui din anul 2008 *Iron Man* și celui din anul 2010 *Iron Man 2*., fiind al treilea și ultimul din trilogia *Iron Man*, precum și al șaptelea din Universul Cinematografic Marvel (MCU). Filmul marchează începutul *Fazei 2* a MCU.

Shane Black a regizat filmul după un scenariu pe care l-a co-scris împreună cu Drew Pearce și care utilizează concepte din povestea "Extremis" de Warren Ellis. În rolurile principale sunt Robert Downey, Jr., Gwyneth Paltrow, Don Cheadle, Guy Pearce, Rebecca Hall, Stephanie Szostak, James Badge Dale, Jon Favreau și Ben Kingsley.

## Sinopsis

Când Tony Stark își vede întreaga lume distrusă, îl bântuie o întrebare esențială: oare omul face armura sau armura îl face pe om?

## Premisă

În Iron Man - Omul de Oțel 3, genialul și impulsivul industriaș Tony Stark se confruntă cu un dușman atotprezent. Când Tony Stark / Omul de Oțel își vede întreaga lume distrusă, el începe o căutare disperată a celor responsabili, o călătorie ce-l va pune la încercare cu fiecare pas. Încolțit, Stark trebuie să-și folosească toată ingeniozitatea pentru a supraviețui și a-i apăra pe cei pe care-i iubește. Luptând să ajungă acasă, Stark descoperă răspunsul la întrebarea secretă ce îl bântuia: oare omul face armura sau armura îl face pe om?

## Povestea filmului

La petrecerea de Revelion din anul 1999, Tony Stark se întâlnește cu omul de știință Maya Hansen, inventatorul tratamentului experimental de regenerare numit Extremis, care permite recuperarea de la leziuni criminale. Omul de știință Aldrich Killian le oferă un loc în cadrul companiei sale Advanced Mechanics of Idea (AIM), dar Stark îl respinge.

În anul 2012 (la cateva luni după evenimentele din *Răzbunătorii*) Stark are atacuri de panică din cauza experiențelor sale în timpul invaziei extraterestre și a bătăliei din New York. Neodihnindu-se de loc, el a construit zeci de costume Iron Man, creând rupturi în relația cu prietena sa, Pepper Potts.

Un șir de atentate din partea unui terorist cunoscut sub numele de Mandarin a lăsat agențiile de informații uimite de lipsa dovezilor medico-legale. Șeful securității lui Stark, Happy Hogan, este grav rănit într-un atac din partea Mandarinului, făcându-l astfel pe Stark să lanseze o amenințare la adresa sa în fața televiziunii. Ca răspuns, Mandarinul îi distruge casa lui Stark cu elicoptere de război. Hansen, care a venit să-l avertizeze pe Stark, supraviețuiește atacului împreună cu Pepper. Stark scapă într-un costum de Iron Man, pe care inteligența sa artificială J.A.R.V.I.S. îl pilotează pană în zona rurală Tennessee, în urma unui plan de zbor de la ancheta lui Stark asupra Mandarinului. Armura experimentală a lui Stark nu dispune de suficientă putere pentru a se întoarce în California, iar lumea îl consideră mort.

Împreună cu Harley, un băiat inteligent de 10 ani, Stark investighează rămășițele unei explozii locale care poartă amprentele unui atac al Mandarinului. El descoperă că "bombardamentele" au fost declanșate de soldații supuși la Extremis, ale căror organisme au respins în mod exploziv tratamentul. Aceste explozii au fost atribuite în mod fals unui complot terorist pentru a acoperi defectele lui Extremis. Stark ia partea la putere oferită de Extremis pentru prima dată când agenții Mandarinului, Brandt și Savin, îl atacă. Între timp, Killian le răpește pe Pepper și Hansen. Agențiile americane de informații continuă să caute locația Mandarinului, în timp ce James Rhodes - fostul ajutor al lui Iron Man cunoscut sub numele de War Machine, acum redenumit Iron Patriot - este ademenit într-o capcană pentru a i se fura armura.

Cu ajutorul lui Harley, Stark îl găsește pe Mandarin în Miami și se infiltrează în sediul central folosind arme improvizate. În interior, el descoperă că Mandarinul este de fapt un actor englez numit Trevor Slattery, căruia nu-i pasă de acțiunile sale făcute în timp ce își juca rolul de terorist. Killian, care a preluat cercetarea despre Extremis a lui Hanse ca pe un remediu pentru propriile sale dizabilităși și a extins programul pentru a include veterani răniți în război, dezvăluie că el este adevăratul Mandarin și creierul din spatele faptelor lui Slattery. După ce îl capturează pe Stark, Killian îi dezvăluie că a supus-o Pepper la Extremis, în speranța că Stark va ajuta la remedierea defectelor lui Extremis în timp ce încearcă să o salveze. Killian o ucide pe Hansen când aceasta încearcă să-l elibereze pe Stark și să-l oprească.

Stark scapă și se reunește cu Rhodes, descoperind că Killian intenționează să-l atace pe președintele Ellis aflat la bordul Air Force One. Stark salvează câțiva pasageri și membrii ai echipajului, dar nu îl poate opri pe Killian să îl răpească pe Ellis și să distrugă Air Force One. Stark și Rhodes îl găsesc pe Killian într-un tanc petrolier distrus, unde Killian intenționează să-l ucidă pe Ellis la televiziune live. Vicepreședintele va deveni atunci liderul țării, dar în secret va fi doar păpușa lui Killian, urmând ordinele acestuia în schimbul vindecării handicapul fiicei sale cu Extremis.

Pe platformă, Stark merge să-o salveze pe Pepper, în timp ce Rhodes îl salvează pe președinte. Stark își cheamă toate costumele ce Iron Man, controlate de la distanță de J.A.R.V.I.S., pentru a oferi suport aerian. Rhodes îl duce pe președinte în siguranță, în timp ce Stark descoperă că Pepper a supraviețuit procedurii Extremis. Cu toate acestea, înainte ca el să o salveze, o platformă se prăbușește în jurul lor și ea cade, aparent murind. Stark îl confruntă pe Killian și îl prinde într-un costum de Iron Man care se autodistruge, dar acest lucru nu reușește să-l omoare. Atunci Pepper, ale cărei puteri Extremis i-au permis să supraviețuiască căderii, intervine și îl omoară ea pe Killian.

Tony îi ordonă J.A.R.V.I.S. să autodistrugă fiecare costum de Iron Man ca semn al devotamentului său față de Pepper, în timp ce vicepreședintele și Slattery sunt arestați. Cu ajutorul lui Tony, efectele Extremis ale lui Pepper sunt stabilizate, iar Stark promite să-și lase viața în calitate de Iron Man în spate, supunandu-se unei intervenții chirurgicale pentru a îndepărta șrapnelul încorporat lângă inima lui și aruncând reactorul arc învechit în mare. La final Tony spune că, chiar și fără tehnologie, el va fi întotdeauna Iron Man.

Într-o scenă după credite, Tony îi povestește lui Bruce Banner evenimentele întamplate. Totuși, acesta se plictisește rapid și adoarme.

## Distribuție

* Robert Downey Jr. în rolul lui Tony Stark / Iron Man
* Gwyneth Paltrow în rolul lui Virginia "Pepper" Potts
* Don Cheadle în rolul lui James "Rhodey" Rhodes / Iron Patriot
* Guy Pearce în rolul lui Aldrich Killian
* Rebecca Hall în rolul lui Maya Hansen
* Ty Simpkins în rolul lui Harley Keener
* Stéphanie Szostak în rolul lui Ellen Brandt
* James Badge Dale în rolul lui Eric Savin
* Jon Favreau în rolul lui Harold "Happy" Hogan
* Ben Kingsley în rolul lui Trevor Slattery:

## Referințe

1. ↑ 1,0 1,1 Vizionează Iron Man - Omul de oțel 3 | Film integral | Disney+ (disneyplus.com)